Marje Põder

Marje Põder, neiuna Toots, (sündinud 12.jaanuaril 1951) on Eesti jurist ja kirikutegelane.

Ta lõpetas 1970.a. Tallinna 7.Keskkooli ja astus Tartu Riikliku Ülikooli õigusteaduskonda, lõpetades selle 1979.aastal. 
Marje Põder on töötanud  Suure-Jaani Metsamajandi (1979-1982) ja Räpina Tarbijate Kooperatiivi juristina (1983-1990) ning kriminaalhooldusametnikuna ja vanglast vabanenute talituse juhatajana (1998-2016). Kuulub Eesti Akadeemilisse Õigusteaduse Seltsi. 

Kui 1988.a. moodustati EELK Konsistooriumi juurde kirikuõiguse ja juriidiliste küsimuste komisjon, sai Marje Põder selle esimeseks juristist liikmeks. 1993-2001 oli ta ühtaegu komisjoni sekretäriks. Ta on osalenud 1991.a. vastu võetud EELK Põhikirja ja enamike kirikuseaduste väljatöötamisel.

Aastatel 1993–1996 oli Marje Põder EELK halduskomisjoni liikmeks ja sekretäriks. Samal ajal oli ta ka eksiilkirikuga peetavate läbirääkimiste delegatsiooni liige ning aastatel 1993-1994 tegutsenud EELK ja E.E.L.K. ühendamise nõukogu sekretär.
1990. a. täiendas Marje Põder end  Soome luterliku kiriku Laste- ja Noorsootöö Instituudis Järvenpääl ning tegutses aastatel 1993-1996 EELK Pühapäevakooliühenduse aseesimehena ning 1998.a. esimehena. 

1990-1995 oli ta EELK Usuteaduse Instituudi pedagoogilise osakonna juhataja asetäitjaks, organiseerides ka esimesi kiriklikke juhtimiskoolitusi. Aastatel 1999-2001 kuulus meediakeskus Eesti Luterlik Tund juhatusse.
2007-2008 õpetas ta Tartu Teoloogia Akadeemias ja EELK Usuteaduse Instituudis õiguse aluseid.
Marje Põder oli aastatel 1995-1997 EELK Vaimuliku Ülemkohtu liige, seejärel liikmeasemik, 2001- 2004 Vaimuliku Alamkohtu esimees. Aastatel 1998-2001 kuulus ta EELK XXV Kirikukogu koosseisu.

Isiklikku:
Marje Põderi abikaasa on peapiiskop emeeritus Andres Põder. Neil on kaks poega, Thomas-Andreas Põder ja Johann-Christian Põder, kes on mõlemad teoloogid ja ühtlasi luterliku kiriku vaimulikud. Tütar Anne-Maarja hukkus 2004. aastal liiklusõnnetuses.

Tunnustused:
EELK teeneteristi III järk.